Kotleba, Marian, poslanec NR SR (2022-03-18):
Vážený pán podpredseda Národnej rady, milá kolegynka, vážení kolegovia, máme tu prvý z našich návrhov, ktoré sa týkajú alebo ktorých cieľom je poukázať na absurdnosť ustanovení zahrnutých v dohode o spolupráci v oblasti obrany medzi vládou Slovenskej republiky a vládou Spojených štátov amerických, ktorá, žiaľ, bola schválená v tomto parlamente v dohode, ktorú budem v skratke a úplne výstižne nazývať okupačná dohoda s USA, pretože o nič iné v skutočnosti nejde. Ako prvý, ako prvé z týchto ustanovení máme v podstate vyrovnanie, vyrovnanie postavenia obyvateľov Slovenskej republiky s vojenským a nevojenským personálom Spojených štátov amerických, ktorý má v zmysle tejto okupačnej dohody prísť na Slovensko, kde v čl. 16 a 17 tejto dohody sa zavádzajú absolútne daňové úľavy a oslobodenie od dane pre tento americký personál. Čl. 16 okupačnej dohody s USA má názov Oslobodenie od dane na služobné účely. Čl. 17 má názov Oslobodenie od dane na súkromné účely. To znamená ani pri nákupe na služobné, ani pri nákupe na súkromné účely podľa tejto dohody nebude americké vojsko a príslušníci americkej armády, sprievodný civilný personál platiť nielen daň z pridanej hodnoty, ale ani iné formy daní a rôznych poplatkov. Preto sme prišli s návrhom, ktorý má – tak ako dohoda Američanov – oslobodiť obyvateľov Slovenskej republiky od platenia tých istých daní. Je totiž absolútne nezmyselné a nespravodlivé, aby v súčasnej dobe, keď každý týždeň stúpajú ceny benzínu, nafty aj LPG, aby naši vlastní občania rozmýšľali, za koľko si natankujú do nádrže svojho auta a či vôbec tento týždeň tankovať budú, a na druhej strane narastajúcemu počtu príslušníkov ozbrojených síl USA a ich sprievodnému personálu budeme tieto dane, ktoré tvoria polovicu nákupnej ceny benzínu, nafty a LPG, štedro dotovať. Nie je možné, aby obyvatelia Slovenskej republiky platili za niečo, za čo cudzí vojaci na našom území platiť nebudú musieť, pričom ale títo vojaci budú požívať rovnakú kvalitu verejných služieb ako naši obyvatelia, takže ten výnos z príjmu z daní, ktorý zaplatia obyvatelia Slovenskej republiky, sa nepoužije len na plnenie funkcií štátu v prospech obyvateľov Slovenskej republiky, ale aj v prospech týchto amerických vojakov. Takže práve strana SaS, ktorá vyznáva princípy trhu a vyznáva princípy tej ekonomickej spravodlivosti a snaží sa tu prezentovať, ako im veľmi záleží na tom, aby sa nikto neznevýhodňoval a na druhej strane nezvýhodňoval, by mala ako prvá kričať, že to chce jasne podporiť a prijať, pretože nemôžme súhlasiť so statusom, ktorý je tu vytvorený práve v tejto chvíli, keď platí okupačná dohoda, ale neplatia ešte tieto naše návrhy, a síce že obyvatelia Slovenskej republiky na jednej strane iba platia, platia, platia a na druhej strane, keď majú nejakú službu od štátu získať, tak ešte aj za tú si budú musieť platiť a na druhej strane tu budeme mať čoraz väčšiu skupinu amerických vojakov a ich sprievodného personálu a tí, paradoxne, platiť nebudú, tí daňové odvody ani zaťaženie mať nebudú a na druhej strane služby od štátu presne v zmysle tejto okupačnej dohody, tak ako to charakterizoval alebo zhrnul aj generálny prokurátor, služby štátu budú mať zadarmo. Čiže čo môže byť väčšia diskriminácia vlastných občanov, čo môže byť väčšie ako keby otváranie nožníc, vytváranie priepasti medzi tým, ako platia a žijú ľudia na Slovensku, a tým, ako nebudú platiť a budú žiť americkí vojaci? Príklad s palivami sme si vybrali práve preto, že vďaka nezodpovednej ekonomickej politike vlády každý jeden jediný, každý jeden, každý jeden človek bez ohľadu na politické tričko, bez ohľadu na to, ktorú stranu volil, nevolil, či sa o politiku zaujíma, alebo nezaujíma, či podporuje Ukrajinu, alebo Rusko, alebo či na to úplne kašle, každý jeden občan, obyvateľ Slovenska cíti na svojej peňaženke brutálny rast cien, infláciu a tá sa pretavuje do, zo všetkých do dvoch oblastí najviac: oblasť energií, kde už dôchodcovia rozmýšľajú nad tým, že či vôbec kúriť, či má zmysel kúriť, lebo si to nemôžu dovoliť, či radšej si nekúpia jedlo, lebo sa musia mnohí rozhodnúť, či kúrim, alebo kúpim jedlo, keď kúpim jedlo, nemám z čoho zaplatiť kúrenie, keď budem kúriť, budem si musieť trošku pritiahnuť opasok. A druhá oblasť, na ktorej sa to ukazuje najviac, je nárast cien palív, doslova už každodenný nárast cien palív. A my v tejto situácii sme ešte veľkodušne, vláda, nie my, vláda v tejto situácii ešte veľkodušne povedala, že všetci tí Američania, ktorí sem prídu, s prepáčením, musím to tak povedať, pretože v zmluve je to tak napísané, so svojimi štetkami, tak nebudú musieť platiť dane z palív, ani tie ich dievčatá. Prirodzene, že ako strana vlastenecká, ako strana národne cítiaca sme museli na to reagovať a predložili sme balík návrhov, ktoré majú vyrovnať tie rozdiely, ktoré vláda vytvorila medzi Američanmi na Slovensku a medzi obyvateľmi Slovenskej republiky. A prvý návrh hovorí o tom, že ak môžu byť od dane z palív a od daňového zaťaženia palív celkovo oslobodení Američania, musia byť, musia byť od tohto oslobodení aj obyvatelia Slovenskej republiky, pretože obyvatelia Slovenskej republiky sú tí, ktorým má v prvom rade Slovenská republika a jej vláda slúžiť. Oni sú tí, pre ktorých má štát robiť všetko, čo je v jeho silách, aby život na Slovensku, poviem to tak, aby aj SaS-ka rozumela, sa čo najviac blížil k tomu welfare state. Lenže ja chápem, že oni rozprávajú o tom, ako tu chcú welfare a ako chcú, aby sa ľuďom žilo dobre, ale na druhej strane, keď má ísť o to, aby sme sa vyrovnali s Američanmi, tak už zrazu je to červená čiara, lebo s americkými supermanmi sa nemôže nejaký pracujúci človek na Slovensku porovnávať. Ale s takouto, s takýmto pohľadom na vec, s takouto optikou sa my nikdy nestotožníme ani sa stotožniť nemôžeme, pretože na Slovensku, v Slovenskej republike, pre slovenskú vládu musia byť na prvom mieste vždy občania Slovenskej republiky. Vždy to tak musí byť, všetko ostatné musí byť až potom a nemôže to byť presne naopak, pretože podľa tejto zmluvy je to presne naopak. A každý, kto nezahlasuje za tento náš návrh, to nie je nejaké vydieranie, to je proste konštatácia, každý, kto zaňho nezahlasuje, v podstate tým svojím postojom povie, že áno, ľudia, plaťte ešte vyššie daňové zaťaženie za tú, za to palivo, za benzín, naftu, plyn, aby Američania to mohli tankovať ešte lacnejšie. Každý, kto nepodporí tento návrh, vlastne povie, že je v poriadku, že Američania tu budú mať doslova holiday, prázdniny, lacný život v gubernii, v kolóne, v kolónii a Slováci, obyvatelia Slovenskej republiky, to budú musieť zo svojich čoraz nižších reálnych platov a čoraz nižších reálnych dôchodkov zaplatiť. Takže, poslankyne, poslanci, občania, je tu možnosť na to, aby sa naozaj ceny plynu, benzínu a nafty dostali na americkú vysnívanú úroveň, proste splňme si aj my americký dream. Ďakujem pekne.